Απόφαση του Γενικού Δικαστηρίου (όγδοο τμήμα)
της 15ης Σεπτεμβρίου 2016 – Trinity Haircare κατά EUIPO – Advance Magazine Publishers (VOGUE)
(Υπόθεση T‑453/15)
«Σήμα της Ευρωπαϊκής Ένωσης – Διαδικασία ακυρότητας – Εικονιστικό σήμα της Ευρωπαϊκής Ένωσης VOGUE – Απόλυτος λόγος απαραδέκτου – Έλλειψη περιγραφικού χαρακτήρα – Διακριτικός χαρακτήρας – Άρθρο 52, παράγραφος 1, στοιχείο αʹ, σε συνδυασμό με το άρθρο 7, παράγραφος 1, στοιχεία βʹ και γʹ, του κανονισμού (ΕΚ) αριθ. 207/2009 – Κακόπιστη συμπεριφορά – Άρθρο 52, παράγραφος 1, στοιχείο βʹ, του κανονισμού 207/2009»
1.                     Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα που αποτελούνται αποκλειστικά από σημεία ή ενδείξεις που μπορούν να χρησιμεύσουν για τη δήλωση των χαρακτηριστικών ενός προϊόντος ή μιας υπηρεσίας – Έννοια (Κανονισμός 207/2009 του Συμβουλίου, άρθρο 7 § 1, στοιχείο γʹ) (βλ. σκέψη 17)
2.                     Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα που αποτελούνται αποκλειστικά από σημεία ή ενδείξεις που μπορούν να χρησιμεύσουν για τη δήλωση των χαρακτηριστικών ενός προϊόντος ή μιας υπηρεσίας – Εκτίμηση του περιγραφικού χαρακτήρα του σημείου – Κριτήρια (Κανονισμός 207/2009 του Συμβουλίου, άρθρο 7 § 1, στοιχείο γʹ) (βλ. σκέψεις 18, 19)
3.                     Σήμα της Ευρωπαϊκής Ένωσης – Παραίτηση, έκπτωση και ακυρότητα – Απόλυτοι λόγοι ακυρότητας – Καταχώριση αντίθετη προς το άρθρο 7, παράγραφος 1, στοιχεία βʹ και γʹ, του κανονισμού 207/2009 – Εικονιστικό σήμα VOGUE (Κανονισμός 207/2009 του Συμβουλίου, άρθρο 7 § 1, στοιχεία βʹ και γʹ) (βλ. σκέψεις 21, 24, 35)
4.                     Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Εκτίμηση της δυνατότητας καταχωρίσεως σημείου – Λαμβάνεται υπόψη μόνο η νομοθεσία της Ένωσης – Αποφάσεις των εθνικών αρχών μη δεσμεύουσες τα όργανα της Ένωσης (Κανονισμός 207/2009 του Συμβουλίου) (βλ. σκέψη 26)
5.                     Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα στερούμενα διακριτικού χαρακτήρα – Έννοια – Κριτήρια εκτιμήσεως (Κανονισμός 207/2009 του Συμβουλίου, άρθρο 7 § 1, στοιχείο βʹ) (βλ. σκέψεις 29-31)
6.                     Σήμα της Ευρωπαϊκής Ένωσης – Παραίτηση, έκπτωση και ακυρότητα – Απόλυτοι λόγοι ακυρότητας – Αιτών την καταχώριση ο οποίος είναι κακόπιστος κατά την κατάθεση της αιτήσεως καταχωρίσεως του σήματος – Κριτήρια εκτιμήσεως – Συνεκτίμηση όλων των λυσιτελών παραγόντων που υφίστανται κατά τον χρόνο της καταθέσεως της αιτήσεως καταχωρίσεως – Γνώση του αιτούντος την καταχώριση ότι ένας τρίτος χρησιμοποιεί ίδιο ή όμοιο σημείο – Πρόθεση του αιτούντος την καταχώριση – Βαθμός νομικής προστασίας των επίμαχων σημείων – Εμπορική λογική στην οποία στηρίζεται η καταχώριση του σημείου ως σήματος της Ευρωπαϊκής Ένωσης (Κανονισμός 207/2009 του Συμβουλίου, άρθρο 52 § 1, στοιχείο βʹ) (βλ. σκέψεις 39, 45)
7.                     Σήμα της Ευρωπαϊκής Ένωσης – Παραίτηση, έκπτωση και ακυρότητα – Απόλυτοι λόγοι ακυρότητας – Αιτών την καταχώριση ο οποίος είναι κακόπιστος κατά την κατάθεση της αιτήσεως καταχωρίσεως του σήματος – Εικονιστικό σήμα VOGUE (Κανονισμός 207/2009 του Συμβουλίου, άρθρο 52 § 1, στοιχείο βʹ) (βλ. σκέψη 44)
8.                     Σήμα της Ευρωπαϊκής Ένωσης – Δικονομικές διατάξεις – Αυτεπάγγελτη εξέταση των πραγματικών περιστατικών – Διαδικασία κηρύξεως ακυρότητας σχετική με απόλυτους λόγους απαραδέκτου – Εξέταση περιοριζόμενη στους προβαλλόμενους λόγους (Κανονισμός 207/2009 του Συμβουλίου, άρθρα 7 § 1, 52, 55 και 76 § 1) (βλ. σκέψη 48)
Αντικείμενο
Προσφυγή κατά της αποφάσεως του τετάρτου τμήματος προσφυγών του EUIPO της 27ης Μαΐου 2015 (υπόθεση R 2426/2014‑4), σχετικά με διαδικασία κηρύξεως ακυρότητας μεταξύ των Advance Magazine Publishers και Trinity Haircare.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η Trinity Haircare AG φέρει τα δικαστικά έξοδά της και καταδικάζεται στα έξοδα του Γραφείου διανοητικής ιδιοκτησίας της Ευρωπαϊκής Ένωσης (EUIPO) και της Advance Magazine Publishers, Inc.